Davlat test markazi 2022-2023 o‘quv yili uchun abituriyentlarning test sinovlari o‘tkaziladigan joylar bo‘yicha ma’lumot berdi. Foto: Kun.uz Davlat test markazi bosh boshqarma boshlig‘i Farhod Mirzayevning qayd etishicha, test sinovlarini o‘tkazish uchun 58 ta stadion va xiyobon tayyorlanmoqda. Bunda, 1 smenada 1 614 ta guruhda 48 420 nafar, 1 kunda (2 smenada) 3 228 ta guruhda 96 840 nafar abituriyent test sinovida ishtirok etadi. Test sinovlari ochiq va shaffof o‘tishini ta’minlash maqsadida xalq ta’limi va oliy ta’lim muassasalarining 3 500 nafarga yaqin rahbar va pedagog kadrlarini guruh nazoratchilari sifatida jalb etish rejalashtirilgan.